《客思》
明代·钱希言

一夕西风客思惊，雨声飒飒和江声。
酒因病减愁偏重，衣为寒江橐渐轻。
渔火夜腥云梦泽，瘴烟秋锁岳阳城。
无端又破还家梦，楚水依然绕去程。

作者简介：苏州府常熟人，字简栖。少遇家难，避居苏州。博览好学，刻意为声诗，颇有声誉。但恃才负气，稍不如意，即矢口漫骂，人皆苦之。后以穷死。有《辽志》，皆佚。